Секторот за инспекциски надзор во областа на социјалната заштита и заштита на децата при Министерството за труд и социјална политика преку инспекторите за социјална заштита Томислав Цветковски со службена легитимација број 28-0004 и Александра Божиновска со службена легитимација број 28-0011 изврши вонреден инспекциски надзор над субјектот на инспекциски надзор ЈУ Меѓуопштински центар за социјална работа Тетово застапувано од В.Д Директорот Марија Исаевска Ристевска и со Записник ИП1 број 16-300 од 14.06.2023 година ја утврди фактичката состојба и врз основа на член 338 од Законот за социјалната заштита („Службен весник на Република Северна Македонија,, број 104/2019, 146/2019, 275/2019 и 302/2020, 311/2020, 163/2021 , 294/2021, 99/2022 и 65/2023) го донесе следното:

**Р Е Ш Е Н И Е**

Се наредува на ВД Директорот Марија Исаевска Ристевска на ЈУ Меѓуопштински центар за социјална работа Тетово (во натамошниот текст: Центарот), за отстранување на констатираните недостатоци и неправилности во примената на Законот за социјалната заштита, Законот за семејството, подзаконските, општите, поединечните и другите акти донесени врз нивна основа, да ги преземе следните мерки во роковите и од страна на одговорното лице:

1. Центарот да преземе соодветни мерки и активности за правилно и целосно утврдување на фактичката состојба и околностите во кои се наоѓа малолетното дете без родителска грижа, да преземе мерки да ги заштити правата, интересите и потребите на детето. Да врши правилна и основана процена за потребите на детето и да ги застапува правата и интересите на детето во постапката за признавање на татковство. Да избере соодветна форма на згрижување на детето, односно да води постапка за сместување на Н.Н како малолетно дете без родителска грижа, согласно член 86 и 102 од Законот за социјалната заштита .

**Рокот за извршување на изречената инспекциска мерка 20 дена од приемот на решението .**

2. Раководното или друго лице во установата за социјална заштита е должен веднаш, а најдоцна во рок од три дена по истекот на рокот за извршување на инспекциските мерки, писмено да ги извести инспекторите дали е извршена инспекциската мерка.

Жалбата изјавена против ова решение, не го одлага неговото извршување.

**О б р а з л о ж е н и е**

Секторот за инспекциски надзор во областа на социјалната заштита и заштита на децата при Министерството за труд и социјална политика, врз основа на член 329 став 1 алинеа 3 од Законот за социјалната заштита преку инспекторите за социјална заштита Томислав Цветковски со службена легитимација број 28-0004 и Александра Божиновска со службена легитимација број 28-0011, извршија вонреден инспекциски надзор над субјектот на инспекциски надзор ЈУ Меѓуопштински центар за социјална работа Тетово со седиште на ул. ,,121,, број 2, Тетово на ден 13.06.2023 година застапувано од В.Д Директорот Марија Исаевска Ристевска и состави записник ИП1 број 16-300 од 14.06.2023 година, во кој се констатирани недостатоци и неправилности во постапката за ставање на малолетно дете без родителска грижа под старателство и постапката за утврдување на татковство.

Жалбата не го задржува извршувањето на решението согласно член 340 став 2 од Законот.

Врз основа на изнесеното се одлучи како во диспозитивот на ова решение

**Правна поука:** против ова решение може да се изјави жалба до Државната комисија за одлучување во втор степен од областа на инспекцискиот надзор и прекршочната постапка во рок од 15 дена од денот на приемот на решението.

Жалбата се таксира со 250,00 денари административни таксени марки и се поднесува во два примероци.

Решено во Секторот за инспекциски надзор во областа на социјалната заштита и заштита на децата при Министерство за труд и социјална политика под ИП1 број 16-300 од 14.06.2023 година.

Инспектори за социјална заштита :

Томислав Цветковски

Александра Божиновска